باها لیق سا لدی طوفان بیر طرفدن
یازار : علیرضارضائی+0
باها لیق
سا لدی طوفان بیر طرفدن
ائدیبدور خلقی حیران بیر طرفدن !
گئدیر هر گؤنده قیمت لر یوخاری
اولوبدور خلق نالان بیر طرفدن !
گؤزوم قیمت لره تا کی ساتاشدی
اوره گیم اؤلدی بریان؛بیر طرفدن !
داها رستم حریف اولماز دلاره!
گَلَه سام و نریمان بیر طرفدن !
سارالدی غصّه دن یوخسول اوشاقی
یوخ اؤز دردینه درمان بیر طرفدن !
منی تحریک ائدَر بازار ایچیند ه
تویوقلار سینه سی؛ران بیر طرفدن !
بوراخدیق گئتدی انصافیله؛وجدان !
بوراخدی قاچدی ایمان بیر طرفدن !
منی تعقیب ائدور «اصغر دُکانچی»!
بوراخمیر«حاجی قربان»بیر طرفدن !
خیاباندا باشی سا لدیم آشاقی
دئدیم هر آروادا «جان»؛بیر طرفدن !
منی چؤخ دانلاییر آرواد ائویمده !
اؤ اؤزلو خیردا «مژگان»بیر طرفدن !
قؤواردیم آروادی؛قاچدی دام اوسته
جیریق یَل؛قیسّا تومّان بیر طرفدن !
قاچیبدیر ائشَّگیم خرمن باشیندان
دوشوبدور یولدا پالان بیر طرفدن !
سئویر مشدی«مولودی»«حاجی اصغر»
یریکلیر«حاجی رحمان»بیر طرفدن !
دول آروادین دالیجان وار اوشاقلار!
اؤلوب قیز؛بعضی اوغلان بیر طرفدن !
قادینلار یازدیلار:قزوین دَه جمعه
گَرَک اولسون خیابان بیر طرفدن ! ! ! ! !
معنی
بعضی واژه ها
ساتاشدی
: خورد//سارالدی : زردشد//یوخسول : فقیر،تنگدست // دانلاماق : سرزنش
سئومک
: دوست داشتن // قادین : زن // دول آرواد : زن بیوه
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab pes_Arab bjn_Arab azb_Arab azb_Arab pes_Arab